2002/8/EY: Komission päätös, tehty 28 päivänä joulukuuta 2001, puhdasrotuisten jalostusnautojen geneettisen tunnistamisen menetelmistä ja päätösten 88/124/ETY ja 96/80/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 4709)



Virallinen lehti nro L 003 , 05/01/2002 s. 0053 - 0054



Komission päätös, tehty 28 päivänä joulukuuta 2001, puhdasrotuisten jalostusnautojen geneettisen tunnistamisen menetelmistä ja päätösten 88/124/ETY ja 96/80/EY muuttamisesta (tiedoksiannettu numerolla K(2001) 4709) (ETA:n kannalta merkityksellinen teksti) (2002/8/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon puhdasrotuisista jalostusnaudoista 25 päivänä heinäkuuta 1977 annetun neuvoston direktiivin 77/504/ETY(1), sellaisena kuin se on viimeksi muutettuna asetuksella (ETY) N:o 3768/85(2), ja erityisesti sen 6 artiklan 1 kohdan, ottaa huomioon puhdasrotuisten jalostusnautojen jalostustarkoituksiin hyväksymisestä 18 päivänä kesäkuuta 1987 annetun neuvoston direktiivin 87/328/ETY(3), ja erityisesti sen 3 artiklan, sekä katsoo seuraavaa: (1) Direktiivin 77/504/ETY mukaan komissio voi päättää polveutumistodistuksiin merkittävistä tiedoista. (2) Direktiivin 87/328/ETY mukaan komissio voi hyväksyä veriryhmämäärityksen lisäksi muita tarkoituksenmukaisia menetelmiä jalostustarkoituksiin hyväksyttyjen puhdasrotuisten sonnien geneettiseksi tunnistamiseksi. (3) Puhdasrotuisten jalostusnautojen siemennesteen ja alkioiden polveutumistodistusten malleista ja todistuksiin merkittävistä tiedoista 21 päivänä tammikuuta 1988 tehdyssä komission päätöksessä 88/124/ETY(4) vaaditaan tiedot luovuttajalehmän ja hedelmöittäjäsonnin veriryhmistä, jotta puhdasrotuisten jalostukseen tarkoitettujen nautojen siemennesteestä ja alkioista voidaan antaa todistus. (4) Jalostusnaudan munasoluille tarkoitettujen polveutumistodistusten malleista ja todistuksiin merkittävistä tiedoista tehdyssä komission päätöksessä 96/80/ETY(5) vaaditaan tiedot luovuttajalehmän veriryhmästä, jotta puhdasrotuisten jalostusnautojen munasoluista voidaan antaa todistus. (5) Veriryhmämääritys ei ole enää suosituin menetelmä eläinten geneettiseksi tunnistamiseksi, ja genomiperusteisia menetelmiä, erityisesti DNA-analyysiä, käytetään yleisesti. (6) Tämän vuoksi on säädettävä, että puhdasrotuisten jalostusnautojen polveutumistodistusten antamiseksi voidaan käyttää geneettisen tunnistamisen menetelmiä, jotka antavat veriryhmämääritystä vastaavat tieteelliset takeet. (7) Tässä päätöksessä säädetyt toimenpiteet ovat pysyvän kotieläinjalostusta käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Jalostustarkoituksiin tarkoitettujen jalostusnautojen tunnistamisessa hyväksytään veriryhmämäärityksen lisäksi kaikki muut genomianalyysitestit, jotka antavat vastaavat takeet ja ovat riittävän spesifisiä varmistamaan eläimen polveutumisen vähintään 99,0 prosentin tarkkuudella. 2 artikla Muutetaan päätös 88/124/ETY seuraavasti: 1. Korvataan 1 artiklan ensimmäinen luetelmakohta seuraavasti: "- päätöksen 86/404/ETY 1 artiklan mukaiset ajantasaiset tiedot siemennesteen luovuttaneesta sonnista ja sen veriryhmästä tai vastaavat tieteelliset takeet sonnin polveutumisesta antavista testituloksista,". 2. Korvataan 2 artiklan 1 kohdan ensimmäinen luetelmakohta seuraavasti: "- päätöksen 86/404/ETY 1 artiklan mukaiset ajantasaiset tiedot luovuttajalehmästä ja hedelmöittäjäsonnista ja niiden molempien veriryhmistä tai vastaavat tieteelliset takeet niiden polveutumisesta antavista testituloksista,". 3. Korvataan liitteessä I olevan polveutumistodistuksen mallin I luvussa ilmaisu "Veriryhmä:..." ilmaisulla "Veriryhmä tai vastaava yhteisön lainsäädännön mukaisesti hyväksytty testi:... (käytetty testi ja sen tulokset ilmoitettava)". 4. Korvataan liitteessä II olevan polveutumistodistuksen mallin I luvun A ja B kohdassa oleva ilmaisu "Veriryhmä:..." ilmaisulla "Veriryhmä tai vastaava yhteisön lainsäädännön mukaisesti hyväksytty testi:... (käytetty testi ja sen tulokset ilmoitettava)". 3 artikla Korvataan päätöksen 96/80/EY 1 artiklan ensimmäinen luetelmakohta seuraavasti: "- päätöksen 86/404/ETY 1 artiklan mukaiset ajantasaiset tiedot luovuttajalehmästä ja sen veriryhmästä tai vastaavat tieteelliset takeet lehmän polveutumisesta antavista testituloksista,". 4 artikla Tämä päätös on osoitettu kaikille jäsenvaltioille. Tehty Brysselissä 28 päivänä joulukuuta 2001. Komission puolesta David Byrne Komission jäsen (1) EYVL L 206, 12.8.1977, s. 8. (2) EYVL L 362, 31.12.1985, s. 8. (3) EYVL L 167, 26.6.1987, s. 54. (4) EYVL L 62, 8.3.1988, s. 32. (5) EYVL L 19, 25.1.1996, s. 50.